Oficialusis leidinys L 286 , 24/10/2002 p. 0019 - 0020



Komisijos reglamentas (EB) Nr. 1893/2002 2002 m. spalio 23 d. šeštą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], su paskutiniais pakeitimais, padarytais Reglamentu (EB) Nr. 1823/2002 [2], ypač į jo 7 straipsnio 1 dalies pirmąją įtrauką, kadangi: (1) Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą yra įšaldomi. (2) 2002 m. spalio 22 d. Sankcijų komitetas nusprendė iš dalies pakeisti asmenų, grupių ir organizacijų, kurių atžvilgiu taikomas lėšų ir ekonominių išteklių įšaldymas, sąrašą ir todėl atitinkamai reikia iš dalies pakeisti I priedą. (3) Siekiant užtikrinti, kad šiame Reglamente numatytos priemonės būtų veiksmingos, šis Reglamentas įsigalioja nedelsiant, PRIĖMĖ ŠĮ REGLAMENTĄ: 1 straipsnis Reglamento (EB) Nr. 881/2002 I priedas iš dalies keičiamas pagal šio Reglamento priedą. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. spalio 23 d. Komisijos vardu Christopher Patten Komisijos narys [1] OL L 139, 2002 5 29, p. 9. [2] OL L 276, 2002 10 12, p. 26. -------------------------------------------------- PRIEDAS Reglamento (EB) Nr. 881/2002 I priedas iš dalies keičiamas taip: Antraštėje "Juridiniai asmenys, grupės ir organizacijos" pridedami šie juridiniai asmenys, grupės ar organizacijos: Global Relief Foundation, Inc., Fondation Secours Mondial, Secours Mondial de France (SEMONDE), Fondation Secours Mondial — Belgique a.s.b.l., Fondation Secours Mondial v.z.w., Stichting Wereldhulp — België v.z.w., Fondation Secours Mondial — Kosova, Fondation Secours Mondial "World Relief", (dar žinoma kaip GRF arba FSM); Jungtinių Valstijų federalinis darbdavių identifikavimo numeris 36–3804626; PVM mokėtojo kodas: BE 454419759; adresai ir biurai, kiek žinoma: - 9935, South 76th Avenue, Unit 1, Bridgeview, Illinois 60455, USA (JAV) - PO Box 1406, Bridgeview, Illinois 60455, USA (JAV) - 49, rue du Lazaret, F-67100 Strasbourg, France (Prancūzija) - Vaatjesstraat 29, B-2580 Putte, Belgium (Belgija) - Rue des Bataves 69, B-1040 Etterbeek, Brussels, Belgium (Belgija) - PO Box 6, B-1040 Etterbeek 2, Brussels, Belgium (Belgija) - Mula Mustafe Besekije Street 72, Sarajevo, Bosnia-Herzegovina (Bosnija ir Hercogovina) - Put Mladih Muslimana Street 30/A, Sarajevo, Bosnia-Herzegovina (Bosnija ir Hercogovina) - Rr. Skenderbeu 76, Lagjja Sefa, Gjakova, Kosovo, FR Yugoslavia (Jugoslavijos FR) - Ylli Morina Road, Djakovica, Kosovo, FR Yugoslavia (Jugoslavijos FR) - Rruga e Kavajes, Building No. 3, Apartment No. 61, PO Box 2892, Tirana, Albania (Albanija) - House 267, Street No. 54, Sector F — 11/4, Islamabad, Pakistan (Pakistanas) - Saray Cad. No. 37 B Blok, Yesilyurt Apt. 2/4, Sirinevler, Turkey (Turkija). --------------------------------------------------